|  |  |  |
| --- | --- | --- |
|  |  | **QR-kode**  Fører til posten i mitCFU |
| Dansk  Gym, hf og VUC |  |
|  |  |
|  |  |
|  |  |
|  | **Holly-Jane Rahlens:**  **Muren er faldet og jeg sidder fast**  **Rosinante 2014**  **Roman**  **E-bog**  Ideer til undervisningen  En meget letlæst udviklingshistorie om en ung piges møde med kærligheden med Tyskland lige efter murens fald som baggrund.  Brug den i grundforløbet eller i de nye studieretningsklasser for at bringe eleverne på samme metodiske niveau samtidig med, at eleverne træner it-værktøjer og arbejder med det 21. århundredes kompetencer:   * Kollaboration * It og læring * Videnskontruktion * Problemløsning * Selvevaluering * Kompetent kommunikation   (<http://info.21skills.dk/>)   |  | | --- | | **Litterær analyse**  **Målgruppe**  Romanen er egnet til startforløb, hvor man ofte har brug for, at eleverne i klassen har kendskab til samme palet af analyseværktøjer.  **Mål**  Eleverne kender og kan anvende forskellige modeller til personkarakteristik  Eleverne har gjort sig erfaringer med fortælleposition  Eleverne træner sober sprogtone, videndeling, kollaborativ skrivning og feed forward  Elever træner brugen af forskellige it-værktøjer:  Padlet: <https://ucc.dk/cfu/gymnasium/it-didaktik/it-vaerktoejer/padlet>  Google Docs: <https://ucc.dk/cfu/gymnasium/it-didaktik/it-vaerktoejer/googledocs>  Voki: <https://ucc.dk/cfu/gymnasium/it-didaktik/it-vaerktoejer/voki>  **Omfang**  4 lektioner  **Introduktion**  Indled med at lade eleverne skrive de analyseredskaber, de kender fra grundskolen på en padlet. Fordel elementerne og lad eleverne skrive stikord til, hvad man nærmere kan se på. (Her får man samtidigt trænet digital kommunikation i ordentlig sprogtone)  Zoom ind på personkarakteristik og introducér forskellige modeller til personkarakteristik – med udgangspunkt i elevernes viden. (Videndeling)  Modellerne kan findes fx i Systimes ”Textanalyse”.  **Gruppearbejde**  Fordel modellerne blandt eleverne og lad dem karakterisere hovedpersonen ud fra den tildelte analysemodel. Hvilke fordele og ulemper ser eleverne ved ”deres” model? Besvarelsen skrives i fælles dokument, fx Google.Docs. (Elevernes træner samskrivning).  For de hurtige elever kan man lade dem arbejde med begreberne jeg-fortæller og fortælleposition koblet med den mundtlige fortællestil. De kan reflektere over brugen af fortællerens ydre syn på visse situationer markeret med kursiv.  Gruppearbejdet afsluttes med et forslag til, hvad Molly kan sige til Carlotta om køb af sko uden af Molly mister ansigt. (Lad dem fx lave en voki).  På denne måde introduceres faceteori indirekte.  **Afslutning**  Kobl grupperne to og to lag lad hver gruppe give den anden gruppe give respons ud fra brug af danskfaglige begreber og faglig dybde. Vælg mundtlig eller skriftlig feedforward.  **Skriftlig opgave**  Lad eleverne skrive en selvvalgt passage fra romanen om, hvor synsvinklen er lagt hos Mick: 3. persons fortæller med indre syn. Remedieringen afsluttes med en overvejelse om, hvad der sker med romanen, når synsvinklen lægges i et andet køn med anden kulturel erfaring, etc. |  |  | | --- | | **Sandhed i fiktion**  **Mål**  Eleverne kan reflektere over, hvordan virkelighed spiller sammen med fiktion  Eleverne træner samarbejde, it og kommunikation  Eleverne arbejder med dette it-værktøj:  Prezi: <https://ucc.dk/cfu/gymnasium/it-didaktik/it-vaerktoejer/prezi>  **Omfang**  To dobbeltlektioner  **Forløb**  Eleverne laver i grupper en tidslinje over de historiske begivenheder, der nævnes i romanen. (Brug fx tidslineskabelonen i Prezi)  Lad dem reflektere over følgende spørgsmål:   1. Hvilke historiske fakta formidles i fiktionens form og hvilke ikke? 2. Hvilken betydning for romanens tema og budskab har dette bagtæppe for begivenhederne? 3. Hvor neutralt er de formidlet? (Se fx forestillingen om tyske mænds behov for at bære uniform) 4. Bør historiske begivenheder være objektivt sande i en roman? 5. Hvilke forskel for læseoplevelsen ville det gøre, hvis denne historie var baseret på virkelige hændelser også på det personlige plan?   **Fremlæggelse**  Den gruppe, der skal fremlægge sin tidslinje, vælges ved hjælp af Fruitmachine.  (Kopiér elevernes navne over i det gule felt og lad maskinen vælge: <http://www.classtools.net/education-games-php/fruit_machine> ).  Lad dernæst grupperne svare på hver sit refleksionsspørgsmål. (Lad dem ikke vide på forhånd, hvilket spørgsmål de skal svare på).  **Afslutning**  Ud fra hvad eleverne siger, kan man samle karakteristika for autofiktion og perspektivere til begreberne front- og backstage samt selviscenesættelse.  Hvordan ville en Facebookprofil se ud for hovedpersonen?  (Teori om Goffmans facework findes fx i ”Begreb om dansk” fra Dansklærerforeningen.) |  |  | | --- | |  | | |